
astavljajući tradiciju prigodnih izložaba uz Božić te nastojeći 
tako pokazati stare kršćanske 1 pretkršćanske običaje, u 
zagrebačkom je Etnografskome muzeju polovicom prosinca 
1995. godine otvorena izložba “Božićne jaslice". Tema više 
nego pogođena za blagdansko raspoloženje, a zanimljiva i zato 
što prije nje u Hrvatskoj zapravo 1 nije bilo sustavnog prikaza jedne “jasličke 
priče“. 

I dok u drugim zemljama, posebno u Austriji 1 Italiji već duže vrijeme postoji 
relevantna literatura o povijesti, tipologiji, ikonografiji 1 ostalim osobitostima 
božićnih jaslica, u nas se, osim započetih istraživanja uglednog etnologa dr. 
Vitomira Belaja, njima nitko nije stručno bavio. Spominjane su samo kao 
efemerni, nostalgičarski 1 pomalo romansirani inventar božićnog ugodaja 1 
ništa više. Zato je značenje izložbe u Etnografskome muzeju još 1 veće. 

No iako je termin izložbe naizgled vrlo privlačan, upravo su zbog tog termina 
nastale 1 neke poteškoće pri samoj realizaciji izložbe. U božićno su vrijeme, 
naime, crkveni prostori gotovo nezamislivi bez jasličkih uprizorenja. Te su 
inscenacije vrlo privlačne 1 s velikom znatiželjom ih obilaze svi, 1 mladi 1 stari. 
Razumljivo je stoga zašto su na izložbi u Etnografskome muzeju nedostajali 
neki najatraktivniji 1 najraskošniji primjerci crkvenih jaslica, kakve su samo u 
Zagrebu one iz crkve sv. Blaža što ih je 1915. godine napravio Vojta Braniš, ili 
iz Katedrale 1 franjevačke crkve. 

Posudbe jednostavno nisu došle u obzir. 

Prema Lukinu evanđelju, Marija 1 Josip dolaze u Betlehem u vrijeme cara 
Augusta. Oko pojave 1 razvoja jaslica, kao uostalom 1 oko samog Božića, još 
ima dosta pitanja 1 dvojbi. Ipak u jasličkoj se “povijesti obavezno uvijek 
spominju one prve, ujedno i najimpresivnije “žive jaslice" koje je navodno na 
Badnjak, a točno tri godine prije svoje smrti upriličio sv. Franjo Asiški. On je 
1223. godine izveo prvu živu inscenaciju Isusova rođenja u jednom vrlo 

skromnom ambijentu u gradini Greccio, nedaleko od talijanskoga grada 
Rietija. Toj je neobičnoj polnočki tada prisustvovalo mnoštvo znatiželjnog 1 
uzbuđenog svijeta koji je bakljama osvjetljavao put ka središnjem događaju, 
ka liku malog djeteta u jaslama. 

Iz Italije se običaj dalje širi cijelom Europom, a preko Njemačke 1 Austrije 
stiže 1 do naših krajeva. No pored tih živih jaslica, 1 još mnogo prije njih, 
Isusovo je rođenje postalo neiscrpna tema raznovrsnih umjetničkih 
nadahnuća. O “Rođenju" su tako skladane pjesme, a kasnije 1 oratoriji, 
koncerti te baleti slavnih majstora Bacha, Corellija, Liszta, Čajkovskog... U 
likovnim umjetnostima Isusov je dolazak na svijet prikazivan na slikama, 
reljefima 1 brojnim crkvenim predmetima. U nas je dobro poznat bjelokosni 
diptih iz Riznice zagrebačke katedrale nastao u 11. stoljeću s prikazom 
“Kristova rođenja“, zatim prikaz na pluteju crkve sv. Nedeljice u Zadru. 
Impresivni su 1 reljefi na luneti trogirske katedrale majstora Radovana, pa na 
Buvininim vratnicama splitske katedrale, kao 1 na zvoniku te iste katedrale. 
“Rođenje" je naslikano također na fresci crkve sv. Marije na Škriljinah u 
istarskom Bermu, a znatno manjim dimenzijama ostvareno je u Hrvojevu 
misalu 1z 1404. godine, ili trogirskom beneventanskom evanđelistaru iz 11. 
stoljeća. Nalazimo ga istkanog 1 na oltarnom antependiju zagrebačke 
katedrale slavne vezilačke radionice Wolfganga Jakoba Stolla iz 17. stoljeća, 
kao 1 na još mnogim drugim predmetima. Prve skulpturalno izvedene jaslice 
najvjerojatnije su one iz kapele franjevačkog samostana na otočiću Košljunu, 
kraj Punta na Krku. Na njima je jedan vrlo talentirani, ali nepoznati majstor 
17. stoljeća prikazao Svetu Obitelj uz glave vola 1 magarca. 

Istodobno s tim umjetničkim dosezima o jaslicama pišu, za njih skladaju 1 s 
ljubavlju ih oblikuju i mnogi drugi uglavnom anonimni autori 1 amateri. A 
njihovi “Betlehemi" ulaze u kategoriju naivne, priproste i jednostavne 
“radnje“. 

I baš kao što u tekstu izložbenoga kataloga napominje autor izložbe iz 
Etnografskog muzeja prof. Josip Barlek, te su se jaslice “radile za djecu, a 
radili su ih najviše oni poput djece". Dakle, pomalo infantilni i maštarijama 
skloni ljudi koji se, oblikujući svoje igračke, intenzivno prisjećaju djetinjstva 1 
svih onih svijetlih svečanih trenutaka punih kolača, neobaveznosti 1 veselja. To 
su te pomalo smiješne pučke jaslice s mnoštvom šarenih, često nespretno 
obrađenih drvenih, glinenih 1 papirnatih figurica. No, 1 u toj grupi svakako 
valja izvojiti neke primjere, recimo drvene figurice za jaslice iz kapelice sv. 
Roka u Kumrovcu s kraja 19. stoljeća, pa zatim jaslice od drva 1 papira 1z 
Bistre, ili one iz Velaluke na otoku Korčuli, iz Čučerja i Donje Kupčine. 
Posebno su pak zanimljivi primjeri starozagrebačkih jaslica skromne izrade, s 
papirnatim predlošcima jasličkih likova nalijepljenih na drvene daščice. 
Popularnost im naročito raste potkraj 19.1u početku 20. stoljeća, a poznati 
zagrebački prirodoslovac Dragutin Hirc jednom ih prigodom 1900. godine 
slikovito opisuje ovim riječima: “Jaslice staroga Zagrebčana su jednostavne, ali 
prirodne 1 oku mile. Na prikladnoj daski sagradi se najprije štalica sa 
slamnatim krovom, koji se složi obično od pšeničnih klasova. Desno 1 lijevo od 
štalice podignu se briegovi od svježe mahovine. Nuždne bojadisane slike, 
kojima vele u Zagrebu “kipci', kupe se na božićnom vašaru, pod kojim 
šatorićem, priliepe se o drugi papir i onda pozorno izrežu. Ovaj posao obavlja 
koji den pred božić ili na badnjak sam otac, jer valja sliku izrezati točno i liepo 
uz obrub boja, dočim od djece jedan reže 'klince', a drugi ih zaoštrava, a treći 
keljem (tutkalom) maže i slike o nje ljepi. Kolike li naslade, koje li radosti za 
djecu, kad im otac te poslove porazdijeli." 

Govoreći o dometima izložbe “Božićne jaslice" treba reći kako je prikupljeno 
118 eksponata, od kojih će neki kasnije biti poklonjeni muzeju. Većina ih 
pripada tradicijskim 1 obiteljskim jaslicama, a manji broj crkvenima. Otkriveni 
su također brojni etnografski aspekti budućih istraživanja, a 1 locirana su 
pojedina područja veće zastupljenosti, primjerice, u selu Plemenšćina kraj 
Klenovnika, gdje gotovo svi stanovnici izrađuju jaslice, no ima 1 prostora vrlo 

malog interesa za ovu temu. Osim toga izložba će razgovorima, radionicama i 
sličnim animacijama sigurno motivirati daljnje prikupljanje, kategoriziranje 1 
obradu ovoga zanimljivog segmetna naše kulturne baštine. Usput, njome se 
podsjeća i na običaje božićnih čestitara, takozvanih betlehemara koji su u 
predbožićno vrijeme, odnosno na sam Badnjak nosili kućicu s jaslicama 
pjevajući božićne pjesme. U tom su kontekstu, kao prateći blagdanski rekviziti 
značajni i predmeti koji nose ime “zvijezde svetih triju kraljeva“, ustvari sito 
na štapu oblijepljeno šarenim papirima s likovima kraljeva, cvjetićima, 
božićnim čestitkama, svjećicama i tome slično. 

Osim “starinskih" jaslica na izložbi su prisutne 1 njihove suvremene 
interpretacije. Od mnogobrojnih autora, među kojima su Vinko Fabris, Ivan 1 
Jelena Antolčić, Eugen Kokot, Ratko Petrić i drugi, valja izdvojiti smiono 
simbolističko viđenje mladoga varaždinskog skulptora Alena Novoselca, koji 
je Boga Oca prikazao čvorom zastora, Krista zupčanikom “kotačićem u kojem 
sve prestaje i počinje", Mariju kao “okrenuti pehar... gral", vola kao stolac i 
magarca kao piramidu s kuglom. U tom suvremenom konteksu prisjećam se 1 
nekih jaslica koje ukrašavaju izloge naših trgovina, kao što su, na primjer, 
konstruktivni oblici izrađeni od lego kocaka ili pak božićni crkveni 
performansi kakve smo posljednih nekoliko godina imali priliku vidjeti u crkvi 
Majke Božje Lurdske u Zagrebu. 

Pored svih vrijednih obilježja izložbe o božićnim jaslicama ipak je šteta što je 
tako privlačna tema, koja u sebi uključuje maksimalnu sceničnost i teatralnost, 
prilično suhoparno prezentirana. Isto se odnosi 1 na “dizajn" pratećega 
kataloga. 


Primljeno: 30. 2. 1996. 


SUMMARY 


“Nativity scene“ 
By Snježana Pavičić 


The author offers her review of the Christmas exhibition “Nativity Scene" by 
the Ethnographic Museum of Zagreb. The exhibition was even more interesting 
as this theme had never been systematically presented before, and except for the 
initial research by ethnologist Dr. Vitomir Bolaj, remains entirely unresearched. 
But the timing of the exhibition at Christmas time turned out to be a definite 
drawback, as the most attractive Nativity scenes were on display in churches 
and could not be lent for the exhibition. Therefore the exhibition featured 
mainly traditional family Nativity scenes, interspersed with only a few examples 
of church scenes. The museum had 118 objects on loan, and some of which 
were later donated to the museum. The exhibition was very successful in terms 
of giving boost to the interest for the collecting, categorization and research of 
the subject, also fixing the localities and uncovering many aspects for later 
ethnographic research of this interesting segment of heritage. It the opinion of 
the author the presentation of the subject, containing so many scenic and 
theatrical elements, was too dry, as well as the design of the catalogue. 

voju muzeološku interpretaciju doživio je fundus u 
prezentaciji na raznim izložbama priređenima u zemlji i 
inozemstvu. To su bile edukativno-informativne izložbe, s 


osnovnim ciljem prikaza stvarne ratne situacije za svijet koji 

se oglušio na strahote razaranje jedne europske zemlje s 
bogatom tradicijom i baštinom. Kaže se - “Vremena su dobra - vremena su 
zla", pa prema tome postoji cijeli sklop okolnosti na koje pojedinac ne može 
utjecati. Usprkost zlim vremenima, odgovorili smo vizualnom 
konstruktivnošću i zornim pokazateljima na toliku destrukciju. Opravdano 
smo se nadali pomoći i razumijevanju svijeta, što je i uslijedilo, ali presporo da 

